open-index/open-wikipedia-markdown huggingface dataset:
Bohoslovecká fakulta Sofijskej univerzity

**Bohoslovecká fakulta** je jedna zo šestnástich fakúlt Sofijskej univerzity svätého Klimenta Ochridského. Fakulta vzdeláva študentov v dennej a externej forme štúdia vo vzdelávacích a kvalifikačných stupňoch bakalár a magister, pripravuje stovky teológov, duchovných Bulharskej pravoslávnej cirkvi, učiteľov náboženstva, ako aj zamestnancov v sociálnej sfére.

Sídli vo vlastnej budove na námestí „Sveta Nedeľa“ (, doslova *námestie svätej Nedele*) č. 19 v Sofii.

## Dejiny
Prvé kroky k otvoreniu vyššej teologickej školy v Bulharsku, a to ako fakulty na Sofijskej univerzite, podnikla v roku 1908 Svätá synoda Bulharskej pravoslávnej cirkvi listom adresovaným vtedajšiemu Ministerstvu náboženských záležitostí. V odpovedi synode v roku 1908 minister školstva Nikola Mušanov odpovedal, že túto otázku zváži ministerstvo, ktoré mu bolo zverené. V roku 1909 však rozhodnutie o otvorení teologickej fakulty na univerzite nebolo zahrnuté do návrhu zákona o verejnom školstve. Zanedbanie tejto otázky zo strany vlády prinútilo synodu zmeniť svoju požiadavku a namiesto fakulty na univerzite navrhla otvoriť Vyššiu teologickú školu pod svojou pôsobnosťou. V roku 1912 tento návrh prijalo bulharské Národné zhromaždenie a podporilo rozhodnutie o výstavbe budovy, v ktorej by sa vzdelávali budúci teológovia. Otvorenie školy nakoniec predsa len ako Bohosloveckej fakulty Sofijskej univerzity bolo schválené v zákone o verejnom vzdelávaní v priebehu roku 1921.
 
Fakulta bola založená v roku 1923, pričom sa stala aktívnym centrom duchovného a náboženského vzdelávania.

8. júla 1950 bola Bohoslovecká fakulta zatvorená a v roku 1951 bola dekrétom Národného zhromaždenia oddelená od Sofijskej univerzity a zriadená ako vyššia teologická škola pod názvom *Duchovná akadémia svätého Klimenta Ochridského* pod záštitou Bulharskej pravoslávnej cirkvi.

V júli 1991 vedenie Sofijskej univerzity pozvalo vtedajšiu Duchovnú akadémiu svätého Klimenta Ochridského, aby sa opätovne začlenila do univerzity a stala sa jej fakultou, čo sa aj udialo ešte v tom istom mesiaci.

## Katedry
Fakulta má štyri katedry:

* Katedra biblistiky
* Katedra historického bohoslovectva
* Katedra systematického bohoslovectva
* Katedra praktického bohoslovectva

## Referencie

## Pozri aj
* Budova Bohosloveckej fakulty Sofijskej univerzity

Kategória:Sofijská univerzita svätého Klimenta Ochridského
Kategória:Organizácie založené v 1923
Kategória:Teologické fakulty
Joy

**Joy** môže byť:

* priezvisko anglického pôvodu, pozri Joy (priezvisko)
* krstné meno, pozri Joy (krstné meno)
* rakúska popová kapela, pozri Joy (rakúska kapela)
* juhokórejská speváčka, herečka a moderátorka, pozri Joy (speváčka)
* britský film z roku 2024, pozri Joy (film z roku 2024)
* rakúsky film z roku 2018, pozri Joy (film z roku 2018)
* americký film z roku 2015, pozri Joy (film z roku 2015)
* holandský film z roku 2010, pozri Joy (film z roku 2010)
* francúzsky film z roku 1983, pozri Joy (film z roku 1983)
* americký film z roku 1977, pozri Joy (film z roku 1977)

## Iné projekty
Borovica Ľudmily Podjavorinskej

**Borovica Ľudmily Podjavorinskej** je borovica lesná, ktorý rastie medzi liečebným domom Slovensko a Správou kúpeľov v areáli kúpeľov Sliač v Banskobystrickom kraji. Je chránená od 29. decembra 1988 podľa rozhodnutia ONV vo Zvolene č. 66/88 a novelizáciou KÚ v Banskej Bystrici podľa Všeobecne záväznej vyhlášky č. 5/1996 z 20. decembra 1996 pre svoj kultúrno-výchovný význam a historickú väzbu na spisovateľku Ľudmilu Podjavorinskú. Je v správe štátnej ochrany prírody Chránenej krajinnej oblasti Poľana.

## Základné údaje

## Referencie

## Pozri aj
* Zoznam chránených stromov na Slovensku

## Iné projekty

Kategória:Chránené stromy na Slovensku
Kategória:Sliač
Kategória:Chránené stromy v Banskobystrickom kraji
FK Ňoman Hrodna

**FK Ňoman Hrodna** je bieloruský profesionálny klub zo sídlom v meste Hrodna. Tím pôsobí v najvyššej národnej klubovej súťaži Vyšejšaja liga. Klub bol založený v roku 1964 a svoje zápasy hráva na štadióne CSK Ňoman s kapacitou 8 479.

## História klubu
Klub bol založený v roku 1964. Meno dostal po blízkej rieke Neman (po bielorusky *Ňoman*). V časoch Sovietskeho zväzu bol najmä súčasťou tretej sovietskej ligy. Ňoman Hrodna bol pri vzniku bieloruskej najvyššej súťaže. V roku 2002 zažili najlepšie časy keď skončili na druhom mieste v lige. Rovnaký úspech zopakovali aj v roku 2023 a 2024. Okrem toho trikrát sa tešili zo zisku národného pohára.

### Zmeny názvov klubu
Od založenia mal klub rôzne mená

po rusky:
* 1964 - založený ako Neman Grodno
* 1973 - premenovaný na Chimik Grodno
* 1993 - premenovaný na Neman Grodno
* 1999 - premenovaný na Neman-Belkard Grodno
* 2002 - premenovaný na Neman Grodno

## Úspechy

* **[[Vyšejšaja liga]]**
** Druhé miesto: 2002, 2023, 2024
* **[[Bieloruský futbalový pohár]]** 
** **Víťazi (3x):** 1993, 2024, 2025

## Ňoman Hrodna v európskych súťažiach

## Externé odkazy
* FC Neman Grodno – uefa.com

## Zdroj

Kategória:Bieloruské futbalové kluby
Kategória:Futbalové kluby založené v 1964
Zoznam chemických článkov/Q

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## q
Q cyklus

Kategória:Zoznamy chemických článkov
Tarzan

**Tarzan** môže byť:

* literárna postava, pozri Tarzan (postava)
* nemecký animovaný film z roku 2013, Tarzan (film z roku 2013)
* americký animovaný film z roku 1999, Tarzan (film z roku 1999)
* americký film z roku 1984, Tarzan (film z roku 1984)
* kanadsko-americký seriál z roku 2003, Tarzan (seriál z roku 2003)
* francúzsko-kanadsko-mexický seriál z roku 1991, Tarzan (seriál z roku 1991)
* americký seriál z roku 1966, Tarzan (seriál z roku 1966)
Ťakov

**Ťakov** je vodný tok v Hornonitrianskej kotline na území okresu Prievidza. Je to ľavostranný prítok rieky Nitra s dĺžkou približne 4 km a je tokom IV. rádu. 

## Priebeh toku
Potok pramení v strednej časti Hornonitrianskej kotliny, na juhu geomorfologického podcelku Prievidzská kotlina, v nadmorskej výške približne  Od prameňa v lokalite Na Širokom v blízkosti cesty I/9 tečie západným smerom. V lokalite Kamenná priberá menší pravostranný prítok, vytekajúci z menšieho jazera, ktoré vzniklo zatopením prepadliska v dôsledku poddolovania územia. Lemovaný porastom tečie mierne severozápadným smerom bez významnejších prítokov málo zvlnenou oblasťou severne od bývalej bane Laskár. V strednej časti preteká menšími depresiami, križuje starú cestu do Prievidze a následne vteká do Laskárskej mokrade. Tu priberá svoj najvýznamnejší prítok, pravostranný Metrbos. Na dolnom toku pokračuje na juhozápad, bývalým korytom rieky Nitry, ktorá bola v tejto oblasti presunutá práve kvôli zatápaniu baní. Stáča sa na západ, križuje železničnú trať Nové Zámky – Prievidza, priberá ľavostranný prítok od bane a bývalej obce Laskár a onedlho ústí v nadmorskej výške približne  ľavostranne do rieky Nitry. Potok patrí do širšieho povodia rieky Váh. 

Potok pramení na katastrálnom území obce Koš, no onedlho tvorí hranicu s územím mesta Nováky. Až krátko pred ústím prechádza na územie Novák. Ťakov tak celou dĺžkou preteká územím okresu Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Hornonitrianska kotlina
* Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Nováky
Kategória:Koš (obec na Slovensku)
Zoznam francúzskych filmových režisérov

Toto je **zoznam francúzskych filmových režisérov**.

## AB

## CE

## FJ

## KM

## NR

## SZ

## Referencie

## Pozri aj
* Francúzska kinematografia

## Externé odkazy
* Zoznam režisérov v Encyclopædia Britannica 

## Zdroj

Kategória:Filmové zoznamy
Kategória:Francúzske zoznamy
Ozzy

**Ozzy** môže byť:

* prezývka anglického hudobníka, pozri Ozzy Osbourne
* album kanadskej skupiny hHead, pozri Ozzy (album)
* animovaný film z roku 2016, pozri Ozzy (film)
* meno, pozri Ozzie
Mousaios

**Mousaios** alebo **Musaios** () môže byť:
*legendárny grécky básnik, pozri Mousaios (legendárny básnik)
*neskoroantický grécky epický básnik, pozri Mousaios (básnik)

## Referencie
Voľby do Poslaneckej snemovne Parlamentu Českej republiky 2010

**Voľby do Poslaneckej snemovne Parlamentu Českej republiky v roku 2010** sa uskutočnili 28. a 29. mája 2010. Volebná účasť dosiahla 62,6%. Voľby do snemovne mali pôvodne nastať už v roku 2009 ale boli zrušené Ústavným súdom.

Cez päťpercentnú hranicu potrebnú na vstup do parlamentu prešlo päť kandidujúcich politických subjektov, a to Česká strana sociálně demokratická, Občanská demokratická strana, TOP 09, Komunistická strana Čech a Moravy a Věci veřejné. Na kandidátke TOP 09 boli zvolení aj zástupcovia Starostov a nezávislých a Starostov pre Liberecký kraj a na kandidátke Věcí veřejných boli zvolení členovia strany SNK Evropští demokraté.

## Výsledky

## Dianie po voľbách
Po parlamentných voľbách bola sformovaná vláda na čele s premiérom Petrom Nečasom (ODS). Členmi tejto vlády sa stali politické subjekty ODS, TOP 09 a Veci verejné (VV). Táto vláda mala v Poslaneckej snemovni väčšinu 118 z 200 poslancov. Vymenovaná bola 13. júla 2010 a v úrade skončila 10. júla 2013, keďže 17. júna 2013 podala demisiu.

Kategória:Voľby 2010
2010
Kategória:2010 v Česku
Lazný potok (prítok Nitry)

**Lazný potok** je vodný tok v Hornonitrianskej kotline na území okresu Prievidza. Je to ľavostranný prítok rieky Nitra s dĺžkou približne 9 km a je tokom IV. rádu. 

## Priebeh toku
Potok vzniká na východnom okraji strednej časti Hornonitrianskej kotliny, v geomorfologickom podcelku Prievidzská kotlina a jej časti Ciglianske predhorie, v nadmorskej výške približne  Vzniká odbočením časti vôd Lehotského potoka nad obcou Lehota pod Vtáčnikom, odkiaľ sa zo severozápadného smeru oblúkom stáča na západný. Na okraji Veľkej Lehoty priberá ľavostranne významný Kamenný potok a niekoľko menších prítokov. Oblasťou podhorských lúk a pasienkov pokračuje lokalitou Starý háj na západ a pod Ostrým vrchom () priberá ľavostranný Ošípanský potok. Tu už tečie podcelkom Oslianska kotlina. Na okraji Kamenca pod Vtáčnikom prijíma opäť ľavostranný Vrátištský potok, onedlho aj rameno Kamenského potoka. Severozápadne od obce priberá hlavný tok Kamenského potoka a pokračuje k obci Zemianske Kostoľany. Na jej východnom okraji sa z hlavného toku oddeľuje menšie rameno, ktoré tečie na severozápad a neskôr samostatne ústí do rieky Nitry. Hlavný tok pokračuje obcou mierne juhozápadným smerom, kde priberá rameno Kamenského potoka a križuje cestu I/9. Na dolnom toku ešte priberá ľavostranný Vidlicový potok, podteká železničnú stanicu Zemianske Kostoľany na trati Nové Zámky – Prievidza a následne sa v nadmorskej výške približne  vlieva ľavostranne do rieky Nitry. Potok patrí do širšieho povodia rieky Váh. 

Potok vzniká na katastrálnom území obce Lehota pod Vtáčnikom, pokračuje územím obce Kamenec pod Vtáčnikom a napokon aj katastrom Zemianskych Kostolian, všetko v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Hornonitrianska kotlina, Oslianska kotlina
* Prievidzská kotlina, Ciglianske predhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Zemianske Kostoľany
Kategória:Kamenec pod Vtáčnikom
Kategória:Lehota pod Vtáčnikom
Bataclan

náhľad|Logo

**Bataclan** je koncertná sála v Paríži v 11. obvode. Budova bola postavená v rokoch 18641865 podľa návrhu architekta Charlesa Duvala. Kapacita sály môže pojať 1500 osôb. Od roku 1991 je objekt zapísaný ako historická pamiatka.

Bataclan bol 13. novembra 2015 dejiskom útoku teroristov Islamského štátu, pri ktorom zahynuli desiatky osôb.

## História a vzhľad
Objekt bol otvorený v roku 1865 ako Grand Café Chinois – Théâtre Ba-ta-clan, a pripomínal Offenbachovu operetu. V začiatkoch išlo predovšetkým o koncertnú kaviareň, ktorá hostila rôzne predstavenia a umelecké výstupy. V roku 1869 bol Grand Café Chinois premenované na Bataclan. Architektúra Bataclanu sa vyznačuje jasnými farbami, ktoré vynikajú na pozadí okolitých budov z kvádrového dreva. Ide o pôvodné tóny, ktoré boli reštaurované v roku 2006. Pôvodne sa na streche budovy nachádzala aj pagoda, ktorá už dnes neexistuje. Vnútri sa vyskytuje hlavné sála, ktoré pojme približne 1 500 divákov. Táto hala má výnimočnú akustiku, vďaka čomu je ideálnym miestom pre živé koncerty. Okrem hlavnej sály ponúka Bataclan priestranný bar s terasou a kaviareň ba-ta-clan. Atmosféra je príjemná a ide o ideálne miesto na stretnutie milovníkov hudby. Objekt bol dejiskom pamätných koncertov, ktoré pomohli vybudovať si reputáciu francúzskeho hlavného mesta ako destinácie, ktorú musia vidieť medzinárodní umelci. Rockové legendy ako The Clash, The Cure, David Bowie a mnoho ďalších v priebehu rokov vystupovali na pódiu Bataclanu. Tieto nezabudnuteľné vystúpenia zanechali stopy v publiku a pomohli upevniť miesto v parížskej rockovej histórii. V roku 2015 bol Bataclan jedným z miest postihnutých útokmi z 13. novembra, tragédiou, ktorá v hlavnom meste vyvolala veľký rozruch. Rok zostalo miesto zatvorené, kým sa nevrátilo na parížske pódium s koncertom umelca Stinga na podporu združení obetí útokov.

## Účinkujúci (hudobníci)

## Galéria

Súbor:Café-concert Bataclan, opérette gaie, Titin, façade sur rue, 50 boulevard Voltaire, 11ème arrondissement, Paris. 20 oc, PH29926.jpg|Historická podoba stavby
Súbor:Bataclan, 50 boulevard Voltaire, Paris 18 July 2015 - panoramio 1.jpg
Súbor:Bataclan - Paris - scène après un concert - 2010.jpg|Interiér


## Referencie

## Pozri aj
* Teroristické útoky v Paríži v novembri 2015

## Iné projekty

## Externé odkazy
* Oficiálny web

Kategória:Koncertné sály v Paríži
Kategória:Kultúra v Paríži
Kategória:Historické pamiatky v Paríži
Kategória:11. obvod (Paríž)
Kategória:Architektúra z 1864
Kings Peak (Britská Kolumbia)

**Kings Peak** () je vrch na Vancouverovom ostrove v Nootka Land District v kanadskej provincii Britská Kolumbia. Je súčasťou Elkhorn Mountain. Relatívna výška vrcholu je . Nachádza sa v provinčnom parku Strathcona Park.

## Názov
Oficiálne názov nesie od 6. januára 1949. Meno bolo nanesené na mape z roku 1919. Má byť odvodené od členov expedície z roku 1910: Michael a James King.

## Referencie

## Iné projekty

Kategória:Vrchy v Britskej Kolumbii
Kategória:Dvojtisícovky v Kanade
Kategória:Vancouverov ostrov
Turistická značkovaná trasa číslo 5643

**Turistická značkovaná trasa číslo 5643** je zelená trasa v Strážovských vrchoch. Vedie z Pružiny na Lúku pod Strážovom a je dlhá 12,4 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape


5643
5643
Ošípanský potok

**Ošípanský potok** je vodný tok v pohorí Vtáčnik a v Hornonitrianskej kotline na území okresu Prievidza. Je to ľavostranný prítok Lazného potoka v povodí rieky Nitra s dĺžkou približne 4 km a je tokom V. rádu. Na hornom toku preteká Chránenou krajinnou oblasťou Ponitrie.

## Priebeh toku
Potok pramení v severozápadnej časti pohoria Vtáčnik, v geomorfologickom podcelku Vysoký Vtáčnik, na juhozápadnom úbočí Javoriny (), v nadmorskej výške približne  Od prameňa na okraji lokality Dolné lázky, v oblasti nesúvislého lesného porastu, tečie západným smerom. Postupne sa stáča na severozápad a v lokalite Pasienky opúšťa Chránenú krajinnú oblasť Ponitrie. Zakrátko vteká do Hornonitrianskej kotliny, jej podcelku Prievidzská kotlina a časti Ciglianske predhorie. Severovýchodným a severným úpätím obteká Ošípaný vrch () a popod Ošípané a Lehotište tečie na západ. Na dolnom toku prechádza do podcelku Oslianska kotlina a priberá krátky ľavostranný prítok. Východne od Kamenca pod Vtáčnikom, v nadmorskej výške približne  sa vlieva ľavostranne do Lazného potoka v povodí rieky Nitra. Potok patrí do širšieho povodia rieky Váh. 

Potok pramení na katastrálnom území obce Lehota pod Vtáčnikom a pokračuje územím obce Kamenec pod Vtáčnikom, pričom dočasne tvorí ich spoločnú hranicu. Potok tak celou dĺžkou tečie okresom Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Chránená krajinná oblasť Ponitrie
* Vtáčnik, Vysoký Vtáčnik
* Hornonitrianska kotlina, Oslianska kotlina
* Prievidzská kotlina, Ciglianske predhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Kamenec pod Vtáčnikom
Kategória:Lehota pod Vtáčnikom
Stadion Poljud

**Stadion Poljud** ( – „Mestský štadión v Poljude“) je viacúčelový štadión v štvrti Poljud chorvátskeho mesta Split. Štadión bol otvorený v roku 1979. Svoje domáce zápasy tu hrá futbalový klub HNK Hajduk Split. Celková kapacita štadióna je 35 000 miest. Na štadióne je ihrisko pre atletiku, trávnaté ihrisko uprostred je tiež prispôsobené pre futbalové zápasy. Na štadióne sa konajú aj rôzne kultúrne podujatia, napríklad koncerty.

## História
Štadión bol otvorený v roku 1979 pri príležitosti konania 8. stredozemných hier. Pôvodná kapacita štadióna bola 50 000 miest, z ktorých niektoré boli na státie. Neskôr boli všetky miesta prerobené na sedenie a kapacita štadióna sa zmenšila na 35 000.

V septembri 1990 bola na štadióne spálená futbalovými fanúšikmi vlajka Socialistickej federatívnej republiky Juhoslávie ako symbol protestu.

## Dizajn
Jeho charakteristickým znakom je návrh pripomínajúci mušľu od chorvátskeho architekta Borisa Magaša so strešnou konštrukciou s rozmermi 206 × 47 metrov. Jeho dizajn ponúka výhľady na okolité kopce a lesy z tribún, ktoré sú modelované podľa starovekých gréckych divadiel. Na západnej strešnej „škrupine“ je zavesených 19 kajút, z ktorých 7 slúži televíznym reportérom, ostatné sú obsadené kamerami, centrálnym stanovišťom rozhodcov, cieľovou plochou, výsledkovou tabuľou, ovládaním zvuku atď. Všetky sú prepojené lávkou, ktorá prechádza cez celú strechu a umožňuje prístup ku kajutám, ako aj k 630 svetlám Philips, umiestneným pozdĺž okraja a vnútornej strany strechy.

Tribúny sú podopreté železobetónovou konštrukciou so vstupmi cez 12 mostov umiestnených 30 – 40 metrov od seba okolo celého štadióna, ako aj ôsmimi schodiskami. Pod nimi sa nachádza priekopa s kancelárskymi priestormi. Oblasť okolo štadióna tvorí 60 000 metrov štvorcových navrhnutej krajiny so zeleňou určenou pre chodcov, pričom štadión je mierne pod úrovňou okolitých dopravných komunikácií. Pod západnými tribúnami sa nachádza 11 000 metrov štvorcových športových zariadení (tri telocvične, bazén, sauna), oficiálne kancelárie klubu a reštaurácie, zatiaľ čo východné tribúny pokrývajú 9 100 metrov štvorcových obchodných priestorov. Vnútorný areál štadióna pozostáva z futbalového ihriska s rozmermi 105 x 68 metrov a 8 bežeckých dráh, ktoré ho obklopujú.

Štadión bol zrekonštruovaný pred usporiadaním atletických súťaží Kontinentálneho pohára IAAF v roku 2010. Bola postavená nová tartanová dráha vrátane zavedenia nových VIP lóží a sedadiel. V októbri 2014, po ťažkom poškodení spôsobenom Ultra Europe, bolo postavené nové ihrisko a odvodňovací systém, ktoré nahradili pôvodné, ktoré vydržali 35 rokov.

V novembri 2015 bol štadión oficiálne uznaný za kultúrne dedičstvo.

## Referencie

## Iné projekty

## Externé odkazy
* Stadion Poljud, stadiumguide.com 
* Stadion Poljud, stadiumdb.com 

## Zdroj

Kategória:Futbalové štadióny v Chorvátsku
Kategória:Šport v Splite
Kategória:HNK Hajduk Split
Kategória:Architektúra z 1979
Unifrance

**Unifrance** (niekedy písané **UniFrance**) je organizácia zodpovedná za propagáciu a export francúzskej kinematografie po celom svete.

Spoločnosť sídli na 13 rue Henner v Paríži vo Francúzsku.

## História a fungovanie
Unifrance, založená v roku 1949, je organizácia zodpovedná za medzinárodnú propagáciu francúzskej kinematografie a audiovizuálnej produkcie. Unifrance so sídlom v Paríži má približne päťdesiat zamestnancov a zástupcov v Spojených štátoch, Číne a Japonsku. Asociácia v súčasnosti združuje viac ako 1 000 francúzskych filmových a audiovizuálnych profesionálov (producenti, kritici, agenti  atď.), ktorí spoločne pracujú na propagácii francúzskych filmov a audiovizuálnych programov medzi zahraničným publikum, profesionálmi a médiami. Unifrance vo svojich aktivitách podporuje francúzska vláda, CNC, PROCIREP a iné početné inštitúcie a súkromní partneri.

## Prezidenti
* 1949: Georges Loureau-Dessus
* 1955: Raoul Ploquin
* 1961: Georges Loureau-Dessus
* 1965: François de Chavanne
* 1966: Francis Cosne
* 1969: Georges Loureau-Dessus
* 1969: Marcel Lathière
* 1970: Gilbert de Goldschmidt
* 1973: Raymond Danon
* 1975: Georges Dancigers
* 1979: Yves Rousset-Rouard
* 1981: Adolphe Viezzi
* 1983: Jacques Dorfmann
* 1986: Gilbert de Goldschmidt
* 1988: Daniel Toscan du Plantier
* 2003: Margaret Menegoz
* 2009: Antoine de Clermont-Tonnerre
* 2012: Jean-Paul Salomé
* 2017: Serge Toubiana
* 2023: Gilles Pélisson

## Referencie

## Iné projekty

## Externé odkazy

* Oficiálny web

Kategória:Podniky založené v 1949
Kategória:Stránky o filmoch
Kategória:Francúzske webové stránky
Kategória:Filmové databázy
Kategória:Filmové organizácie
Ženstvo

**Ženstvo** () je podmienka alebo stav bytia ženou, opak k bytiu dievčom, mužom, chlapcom alebo nebinárnou osobou.

## Pozri aj
* dievčenstvo
* mužstvo
* chlapčenstvo
* ženskosť

## Referencie

Kategória:Žena
Kategória:Filozofia
Hemicirkumferencia prsníka

vľavo|náhľad|202x202bod|Meranie hemicirkumferencie prsníkov.
**Hemicirkumferencia prsníka** (, niekedy označovaná aj ako **šírka prsníka** alebo nesprávne ''obvod prsníka'') je antropometrická jednotka dĺžky prsníka, ktorá sa používala v štúdiách na posúdenie vývoja a veľkosti ženských prsníkov, a to aj u transrodových žien. Je to mediálna horizontálna dĺžka (meraná flexibilným krajčírskym metrom) z jednej strany prsníka na druhú a idúca naprieč bradavkou. Hovorí sa, že miera 7 palcov (17,78 cm) zodpovedá košíčku A, 8 palcov (20,32 cm) košíčku B, 9 palcov (22,86 cm) košíčku C atď., pričom každé ďalšie zvýšenie alebo zníženie o 1 palec zodpovedá jednej veľkosti košíčka nahor alebo nadol.

## Referencie

## Pozri aj
* veľkosť podprsenky

## Zdroj

Kategória:Prsník
Tričko

náhľad|Tričko s logom Wikipédie
**Tričko** () je pletený odev pre hornú časť tela, s krátkym aj dlhým rukávom, guľatým aj špicatým alebo inak tvarovaným výstrihom. Nosí sa ako osobná bielizeň alebo (častejšie) ako jednofarebný alebo vrchný odev s potlačou.

## Z histórie trička
Pôvod trička nie je známy. Z rôznych domnienok sa pokladá za najvierohodnejšiu, že najstarším predchodcom trička bola tunika, známa v starovekom Egypte asi od 3. tisícročia pred Kr. Pôvodná „košeľa“ siahala až po členky, počas storočí sa z nej stal praktický odev trochu podobného tvaru ako dnešné tričko, z ľanu alebo bavlny, s krátkymi rukávmi as dĺžkou väčšinou po pás.

Košeľa mala zvesy, ktoré sa ovíjali okolo tela ako improvizované spodky. Vynález okrúhleho pletacieho stroja v 60. rokoch 19. storočia a ponuky lacnej bavlnenej priadze umožnili hromadnú výrobu tričiek, nové vzory sa začali používať aj ako vrchné ošatenie. Asi od polovice 20. storočia sa zaoberajú vzorovaním tričiek aj známi dezinatéri. 

V 21. storočí je tričko masový produkt. Napr. v roku 2016 dosiahla celosvetová výroba 12,2 miliárd kusov s výnosom (vo veľkoobchodných cenách) 44,5 miliárd USD.

## Výrobná technológia a náklady
Výroba trička sa deje zvyčajne v následujúcich stupňoch:
* výroba priadze (bavlna, zmes s polyesterom, príp. farbenie)
* pletenie na okrúhlom stroji (príp. bielenie/farbenie a strih),
* šití (konfekce, často s přípravou ve stříhárně)
* finálna úprava (potlač, vyšívanie, príp. farbenie)

Šitie trička pozostáva z 10-15 rôznych pracovných úkonov s použitím až 3 druhov strojov.

V roku 2017 sa uvádzala priemerná maloobchodná cena trička s 15 USD pri priemerných nákladoch na materiál a spracovanie 3,15 USD za kus. Veľké obchodné reťazce platili v 2. dekáde 21. storočia napr. výrobcovi tričiek v Bangladéši za jednoduché produkty vrátane dopravy do Európy 1,40 € za kus.

## Referencie

## Zdroj

Kategória:Oblečenie
Dóris

**Dóris** () môže byť:
*v gréckej mytológii:
** dcéra Titana Ókeana, pozri Dóris (dcéra Ókeana)
** dcéra Nérea a Dóridy, pozri Dóris (dcéra Nérea)
* matka tyrana Dionysia II., pozri Dóris (matka Dionysia II.)
*malá oblasť v strednom Grécku, pozri Dóris (Grécko)
## Referencie
Kamenský potok

**Kamenský potok** je vodný tok v pohorí Vtáčnik a v Hornonitrianskej kotline na území okresu Prievidza. Je to ľavostranný prítok Lazného potoka v povodí rieky Nitra s dĺžkou približne 11 km a je tokom V. rádu. Na hornom toku preteká Chránenou krajinnou oblasťou Ponitrie a chráneným územím Vtáčnik a Makovište.

## Priebeh toku
Potok pramení v severozápadnej časti pohoria Vtáčnik, v geomorfologickom podcelku Vysoký Vtáčnik, na severných svahoch vrchu Vtáčnik (), v nadmorskej výške približne  Od prameňa v lesnom poraste na okraji národnej prírodnej rezervácie Vtáčnik v závere Gepňárovej doliny tečie severozápadným smerom. Preteká popod Malú Homôľku () a Zraz (), priberajúc menšie prítoky z ich svahov. Významnejší prítok priberá pod Čiernym vrchom (), onedlho ďalší z rovnakej lokality a následne južným úpätím Makovišťa () preteká prírodnou rezerváciou Makovište. Pod Končitou skalou priberá významnejší ľavostranný prítok z Paukovej doliny a popod Úboč vyteká z pohoria Vtáčnik. Tu opúšťa aj Chránenú krajinnú oblasť Ponitrie a okrajom zalesnenej oblasti opúšťa Gapňárovú dolinu, kde krátko križuje Ciglianske predhorie v rámci podcelku Prievidzská kotlina. Pokračuje lokalitou Tŕstie a Pri papierni a pozvoľne klesá Hornonitrianskou kotlinou a už jej podcelkom Oslianska kotlina. Pod Hriechovou sa od hlavného toku oddeľuje rameno, ktoré pokračuje západným okrajom Kamenca pod Vtáčnikom a do Lazného potoka sa vlieva v centre Zemianskych Kostoľan. Hlavný tok pokračuje cez stred obce Kamenec pod Vtáčnikom, kde sa na sever oddeľuje ďalšie rameno. Hlavný tok onedlho opúšťa intravilán a lemovaný pobrežným porastom tečie podhorskými lúkami a pasienkami na severozápad. Na dolnom toku v lokalite Močiare priberá krátky pravostranný prítok a následne sa, východne od Zemianskych Kostoľan, v nadmorskej výške približne  vlieva ľavostranne do Lazného potoka v povodí rieky Nitra. Potok patrí do širšieho povodia rieky Váh. 

Kamenský potok pramení a celou dĺžkou preteká katastrálnym územím obce Kamenec pod Vtáčnikom v okrese Prievidza v Trenčianskom kraji. V strednej časti na krátkom úseku tvorí hranicu s katastrom obce Bystričany a bočné rameno pokračuje na územie Zemianskych Kostoľan.

## Referencie

## Pozri aj
* Zoznam vodných tokov v povodí Nitry
* Chránená krajinná oblasť Ponitrie
* Vtáčnik, Vysoký Vtáčnik
* Hornonitrianska kotlina, Oslianska kotlina
* Prievidzská kotlina, Ciglianske predhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Kamenec pod Vtáčnikom
Kategória:Bystričany
Veľká cena Belgicka 2025

**Veľká cena Belgicka 2025** (oficiálne angl. **Formula 1 Moët & Chandon Belgian Grand Prix 2025**) sa uskutočnila 27. júla 2025 na pretekárskom okruhu Circuit de Spa-Francorchamps v Stavelote. Preteky sa konali ako trináste podujatie v sezóne 2025 šampionátu Formuly 1.

## Šprint

### Kvalifikácia
Kvalifikácia na šprint sa uskutočnila 25. júla 2025 o 16:30 miestneho času (UTC+01:00).

### Šprint
Šprint sa uskutočnil 26. júla 2025 o 12:00 miestneho času (UTC+01:00).

## Hlavné preteky

### Kvalifikácia
Kvalifikácia na hlavné preteky sa uskutočnila 26. júla 2025 o 16:00 miestneho času (UTC+01:00).

### Hlavné preteky
Hlavné preteky sa uskutočnili 27. júla 2025 o 15:00 miestneho času (UTC+01:00).

## Priebežné poradie šampionátu

**Poradie šampionátu jazdcov**

**Poradie šampionátu konštruktérov**

## Poznámky

* —

## Referencie

2025
Kategória:2025 v Belgicku
Kategória:Formula 1 v roku 2025
Faith Fordová

**Faith Alexis Fordová** (neprechýlene Faith Alexis Ford; * 14. september 1964, Alexandria, Louisiana, USA) je americká herečka, známa vďaka televíznej postave Corky Sherwoodovej, z televízneho seriálu ''Murphy Brownová'' (1988 – 1998, 2018).

## Detstvo a mladosť

Fordová sa narodila v meste Alexandria v štáte  Louisiana. Jej matka pracovala ako učiteľka a otec ako poisťovací agent. Fordová žila a vyrastala v meste Pineville a herectvu sa začala venovať počas strednej školy. Ako sedemnásťročná sa presťahovala na Manhattan, kde sa začala venovať herectvu a modelingu. 

## Kariéra

V roku 1983 Fordová získala svoju prvú televíznu úlohu v seriáli *One Life to Live* na stanici ABC. Jej prvou väčšou rolou bola postava Julie Shearer, ktorú stvárňovala niekoľko rokov v telenovele *Another World* na stanici NBC – túto postavu predtým hrala aj Kyra Sedgwick. Po tom, čo sa jej producenti rozhodli ukončiť spoluprácu, Fordová sa presťahovala do Hollywoodu, kde získala stálu rolu v krátkodobom sitkome *The Popcorn Kid*. 

Skutočný prelom prišiel, keď sa pridala k obsadeniu úspešného seriálu *[[Murphy Brownová|Murphy Brown]]* v roku 1988. Za svoj herecký výkon získala päť nominácií na cenu Emmy a dve nominácie na Zlatý glóbus. I keď cenu nevyhrala, jej herecký výkon bol pozitívne prijatý kritikmi aj divákmi. V televíznom seriáli účinkovala do roku 1998.

V roku 1999 sa pripojila k hereckému obsadeniu ako Laurie Metcalf a Norm MacDonald v televíznom seriáli *Norm MacDonald*. O rok neskôr dabovala v dvoch epizódach animovaného televízneho seriálu *[[Griffinovci]]*. 

V roku 2003 účinkovala v televíznom seriáli *Trapasy mojej sestry*, kde do roku 2006 hrala po boku hercov ako Kelly Ripa, Megan Fox a Ted McGinley. Fordová stvárnila postavu menom Hope, ženu v domácnosti, ktorej pokojný život sa obráti naruby po príchode jej sestry – hollywoodskej herečky v podaní Kelly Ripa.

V roku 2004 vydala vlastnú kuchársku knihu s názvom Cooking with Faith, kde poďakovala svojej mame a dvom starým mamám, že ju naučili variť. O rok neskôr si zahrala v disneyovke *Cumlikátor*, kde sa objavila po boku hercov ako Vin Diesel, Max Thieriot, Carol Kane či Brittany Snow.

V roku 2015 hosťovala v televíznom seriáli *Taká obyčajná rodinka*, po boku herečky Patricie Heaton. 

Dňa 26. februára 2018 bolo oznámené, že sa Fordová sa vráti do obnoveného seriálu *[[Murphy Brownová|Murphy Brown]]* spolu s pôvodným hereckým obsadením a objavila sa vo všetkých 13 epizódach. 

## Kariéra

Fordová bola vydatá za Roberta Nottinghama v rokoch 1989 až 1996. Od roku 1998 je jej manželom scenárista a režisér Campion Murphy. Spolu s ním koprodukovala krátky film s názvom *Citation of Merit*.

Fordovej bola diagnostikovaná Gravesova choroba, čo je autoimunitné ochorenie štítnej žľazy.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti z Louisiany
Mikina

náhľad|Mikina („klokanka“) 
**Mikina** () je súčasť neformálneho („voľnočasového“) odevu zakrývajúceho trup a paže, je obľúbená zvlášť u mladej generácie. Šírkou ponuky (materiály, strihy, farby) tvorí *[[de facto]]* súvislú škálu s teplákovou bundou a s tričkom s dlhými rukávmi. Mikina môže byť rozopínacia alebo obliekaná cez hlavu, môže byť doplnená aj kapucňou a pod. Pokiaľ má na prednom dieli vrecko (v prípade rozopínacej mikiny delenú na dve časti), býva niekedy hovorovo nazývaná *klokanka*. Vyrába sa z rôznych materiálov, ako je napríklad bavlna, polyesterové vlákna, atď.

## Pravdepodobný pôvod slova
Mikiny sa vo vtedajšom Česko-Slovensku objavili, keď prenikli zo Západu ako súčasť vtedajších módnych trendov. Veľmi často to bol pulóver s výraznou potlačou – obrázkom Mickey Mousea. To viedlo k názoru, že tento motív dal vzniknúť novému slangovému výrazu, ktorý sa neskôr vžil ako názov pre tento druh odevu.

Skutočným pôvodom názvu Mikina je ale obchodné označenie Miki (pravdepodobne od mena Michael), ktoré označovalo také blúzky či pulóvre. Rovnako sa pôvod slova neviaže k slovesu „mykať“ od mykanej priadze, pravidla českého aj slovenského pravopisu uvádzajú „mikina“.

## Referencie

## Iné projekty

## Zdroj

Kategória:Odevy
Ciné-Ressources

**Ciné-Ressources** je katalóg francúzskych filmových knižníc a archívov, vytvorený 22. augusta 2007. Spoločnosť spravuje Cinémathèque française.

Filmová knižnica vytvorená v spolupráci s Toulouse Cinematheque poskytuje prístup k viac ako 200 000 zdrojom prostredníctvom vlastného vyhľadávača.

## História
V roku 1998 iniciovala Filmová knižnica v spolupráci s kinematografickým archívom v Toulouse rozvoj národnej siete na vytvorenie kolektívneho katalógu filmových knižníc a archívov. Do projektu sa postupne zapojili aj ďalšie inštitúcie: Euroregionálna filmová knižnica – Inštitút Jeana Viga v Perpignane, Audiovizuálny archív Monaka a aj Korzická filmová knižnica a Regionálne konzervatórium v Nancy. S cieľom vytvoriť tento kolektívny katalóg sa partnerské inštitúcie dohodli na prijatí spoločných katalogizačných postupov, v tomto prípade vytvorení aplikácie Cinédoc vyvinutej filmovou knižnicou (Bibliothèque du film) na katalogizácii svojich zbierok v jednej dokumentárnej databáze. Spoločný vývoj postupne vytvoril rozhranie s názvom Ciné-Ressources. V januári 2007 filmová knižnica zlúčila s francúzskou Cinémathèque française, pričom druhá menovaná pokračovala v práci, ktorú začala prvá. Dňa 22. augusta 2007 zverejnila kinotéka prvý online katalóg knižníc a archívov s názvom Ciné-Ressources, čím zavŕšila takmer desaťročné úsilie francúzskych inštitúcií zaoberajúcich sa kultúrnym dedičstvom v oblasti kinematografie.

## Referencie

## Externé odkazy
* Oficiálny web
* Oficiálny web

## Zdroj

Kategória:Podniky založené v 2007
Kategória:Stránky o filmoch
Kategória:Francúzske webové stránky
Kategória:Filmové databázy
Kategória:Filmové organizácie
Žiarny potok

**Žiarny potok** je vodný tok v pohorí Vtáčnik a v Hornonitrianskej kotline na území okresu Prievidza. Je to ľavostranný prítok rieky Nitra s dĺžkou približne 9 km a je tokom IV. rádu. Na hornom toku preteká Chránenou krajinnou oblasťou Ponitrie.

## Priebeh toku
Potok pramení v západnej časti pohoria Vtáčnik, v geomorfologickom podcelku Vysoký Vtáčnik, na severozápadných svahoch vrchu Buchlov (), v nadmorskej výške približne  Od prameňa v lesnom poraste v závere Doliny, zovretej medzi Buchlov a Sladnú skalu (), tečie severozápadným smerom. Preteká popod Malý Sádok () a Červenú skalu, priberajúc len menšie prítoky. Onedlho opúšťa Chránenú krajinnú oblasť Ponitrie aj pohorie Vtáčnik a pokračuje Hornonitrianskou kotlinou a jej podcelkom Oslianska kotlina. Tečie podhorskými lúkami a pasienkami popri Čerenianskych štáloch, neskôr poľnohospodársky obrábanou krajinou. Južne od Bystričian, v lokalite Kamenný diel priberá významný pravostranný prítok. O niečo ďalej po prúde priberá opäť z pravej strany rameno potoka Bystrica a následne i menší ľavostranný potok. Na dolnom toku priberá malý pravostranný potok z lokality Španie jelšiny a križuje cestu I/64. Severným smerom sa odpájajú dve ramená, samostatne ústiace do rieky Nitra. Hlavný tok pokračuje západným smerom, podteká železničnú trať Nové Zámky – Prievidza a onedlho sa južne od Chalmovej, v nadmorskej výške približne  vlieva ľavostranne do rieky Nitra. Potok patrí do širšieho povodia rieky Váh. 

Žiarny potok pramení a preteká katastrálnym územím obce Čereňany v okrese Prievidza v Trenčianskom kraji. V strednej a dolnej časti dočasne tvorí hranicu s katastrom obce Bystričany.

## Referencie

## Pozri aj
* Zoznam vodných tokov v povodí Nitry
* Chránená krajinná oblasť Ponitrie
* Vtáčnik, Vysoký Vtáčnik
* Hornonitrianska kotlina, Oslianska kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Čereňany
Kategória:Bystričany
Majstrovstvá sveta v ľadovom hokeji hráčov do 20 rokov 1974

**Majstrovstvá sveta v ľadovom hokeji hráčov do 20 rokov 1974** bol prvým ročníkom juniorského hokejového svetového šampionátu, ale výsledky nie sú zahrnuté v oficiálnych záznamoch IIHF. Turnaj sa hral od 27. decembra 1973 do 6. januára 1974 v Leningrade v Sovietskom zväze. Kanadu reprezentoval klubový tím Peterborough Petes, zatiaľ čo ostatných päť krajín reprezentovali tímy svojich najlepších hráčov do 20 rokov. Titul získal domáci tím sovietskeho zväzu. 

## Konečné poradie

## Výsledky

## Kanadské bodovanie

## Najlepší hráč turnaja

* Najlepší brankár podľa IIHF:  Frank Salive
* Najlepší obranca podľa IIHF:  Viktor Kucherenko
* Najlepší útočník podľa IIHF:  Mats Ulander

### All-Star tím

## Referencie

Kategória:Majstrovstvá sveta juniorov v ľadovom hokeji
Kategória:Ľadový hokej v 1973
Kategória:Ľadový hokej v 1974
Kategória:Ľadový hokej v Sovietskom zväze
Vorošilovo

**Vorošilovo** môže byť:

* názov viacerých obcí a dedín v Rusku
* projekt socialistického mesta v Česko-Slovensku (dnes Nová Dubnica), pozri Nová Dubnica
Vorošilov

**Vorošilov** môže byť:

* priezvisko, napr.:
** Kliment Jefremovič Vorošilov, sovietsky maršal
* bývalý názov ruského mesta Ussurijsk, pozri Ussurijsk
* séria sovietskych tankov KV (Kliment Vorošilov), pozri Kliment Vorošilov (séria tankov)
*sovietsky krížnik
** Vorošilov (krížnik)
** Maršal Vorošilov (krížnik)

## Pozri aj
* Vorošilovgrad
* Vorošilovo
* Závody Klimenta Jefremoviča Vorošilova, n. p. (v rokoch 1951 – 1962), neskôr Závody ťažkého strojárstva Dubnica nad Váhom
Kráska a zviera

**Kráska a zviera** môže byť:

* rozprávka od francúzskej spisovateľky Gabrielle-Suzanne Barbot de Villeneuve z roku 1740, pozri Kráska a zviera (rozprávka)
* americký film z roku 2017, pozri Kráska a zviera (film z roku 2017)
* francúzsko-nemecký film z roku 2014, pozri Kráska a zviera (film z roku 2014)
* americký film z roku 2011, pozri Kráska a zviera (film z roku 2011)
* americký animovaný film z roku 1991, pozri Kráska a zviera (film z roku 1991)
* francúzsky animovaný film z roku 1946, pozri Kráska a zviera (film z roku 1946)
* americký seriál z roku 2012, pozri Kráska a zviera (seriál)
Château de Champs-sur-Marne

**Château de Champs-sur-Marne** je zámok, ktorý sa nachádza vo Francúzsku v obci Champs-sur-Marne, v departemente Seine-et-Marne v regióne Île-de-France. Objekt je zapísaný do zoznamu historických pamiatok. Súčasťou areálu je aj 85 hektárový lesopark, ktorý je otvorený celoročne.

Zámok sa tiež využíval ako miesto natáčania rôznych historických filmov a hostil dôležitých hostí vrátane kráľovskej rodiny a či politikov.

## História
Zámok Champs-sur-Marne bol postavený v rokoch 1703 až 1707 pre finančníka kráľa Ľudovíta XIV. Podobne ako Versailles a Vaux-le-Vicomte je stavba dôkazom neoklasicistickej architektúry typickej pre stavby osvietenstva. Zámok Champs predstavuje typický model prívetivého domu z 18. storočia obklopeného záhradami. Zámok je pozoruhodným príkladom dokonalosti francúzskej architektúry a vývoja spoločnosti smerom k väčšiemu pohodliu. Z tohto obdobia si zámok zachoval nádherné dekorácie a kusy nábytku z 18. do konca 19. storočia, ktoré zámok dodnes zariaďujú. Château je verejnosti predstavený tak, ako bol odkázaný štátu v roku 1935. Vtedy a až do roku 1974 slúžil ako rezidencia pre hlavy zahraničných štátov pri oficiálnych návštevách Francúzska.

## Využitie v kinematografii
Stavba sa objavila v niekoľkých filmoch, medzi ktoré patria napr.:

* 1973: *[[Joseph Balsamo (miniséria)|Joseph Balsamo]]*
* 1993: *[[Emmanuelle au 7e ciel]]*
* 1998: *Gróf Monte-Christo* (miniséria)
* 2000: *Bedári* (miniséria)
* 2006: *Ružový panter*

## Galéria

Súbor:Champs-sur-Marne et son Chateau - panoramio (11).jpg
Súbor:Gardens of the Château de Champs-sur-Marne.jpg
Súbor:ESCALIER D'HONNEUR.JPG


## Referencie

## Iné projekty

## Externé odkazy
* Oficiálny web
* Histoire Champs 

Kategória:Hrady a zámky vo Francúzsku
Kategória:Stavby v departemente Seine-et-Marne
Kategória:Historické pamiatky vo Francúzsku
Middletown (Ohio)

**Middletown** je mesto v americkom štáte Ohio; nachádza sa v Butler County a Warren County. Je súčasťou metropolitnej oblasti Cincinnati v juhozápadnom Ohiu, 47 kilometrov severovýchodne of Cincinnati a 32 kilometrov juhozápadne od Daytonu. Podľa sčítania obyvateľstva z roku 2020 tu žilo 50 987 obyvateľov.

## História
Middletown je súčasťou územia kúpeného Johnom Clevesom Symmesom z New Jersey o rozlohe 1 261,33 km², ktoré Symmes odkúpil od kontinentálneho kongresu v roku 1788.

Stephen Vail Jr. kúpil v roku 1802 od Symmesa územie na východnom brehu rieky Great Miami, kde vytýčil pre svoju dedinu 52 pozemkov. Kúpa bola skomplikovaná, keď sa zistilo, že Symmes nevlastnil všetko územie predané Vailovi; napokon po Vailovej smrti Najvyšší súd Ohia umožnil uskutočnenie transakcií.

V roku 1825 bol postavený prieplav Miami-Erie, ktorý prepojil Middletown s Toledom na Erijskom jazere a Cincinnati na rieke Ohio. 32 kilometrov dlhá odbočka menom Warren County Canal bola prevádzkovaná po mesto Lebanon od roku 1830 do roku 1852, kedy bola zničená potopou. Veľká potopa z roku 1913 zničila väčšinu prieplavu Miami-Erie v okolí Middletownu. Prieplav bol neskôr zasypaný; dnes ponad neho vedie ulica Verity Parkway. V roku 1982 bolo v Middletowne otvorené múzeum prieplavu.

Middletown bol obsluhovaný železničnými traťami Baltimore and Ohio Railroad; Cleveland, Cincinnati, Chicago and St. Louis Railway; Erie Railroad a Pennsylvania Railroad.

Middletown bol hlavne známy pre svoje poľnohospodárstvo a mlyny; najviac známym sa stal ako oceliarske mesto, keď tam George Verity, zakladateľ American Rolling Mill Company (ARMCO), otvoril v roku 1900 valcovaciu oceliareň.

### Názov
Verí sa, že mestu dal meno jeho zakladateľ, Stephen Vail, ale otázky prečo práve Middletown zostávajú nezodpovedané. Jeden miestny historik tvrdil, že mesto dostalo svoj názov po Middletowne v New Jersey, odkiaľ prišiel Vail. Iný autor veril, že mesto dostalo názov Middletown, lebo bolo navigačným stredobodom rieky Great Miami, ktorá bola vtedy považovaná za splavnú rieku. Iná teórie pripisuje názov polohe mesta zhruba medzi Daytonom a Cincinnati.

## Geografia
Podľa Amerického úradu pre sčítanie ľudu pokrýva mesto celkovú plochu 68,54 km², z čoho 67,70 km² je pôda a 0,84 km² je voda.

Middletown hraničí z riekou Great Miami, s mestami Franklin, Monroe, Trenton a obcami Liberty a Madison.

## Osobnosti mesta
*JD Vance, 50. a súčasný viceprezident Spojených štátov

## Referencie

## Externé odkazy
* 

## Zdroj

Kategória:Mestá v Ohiu
Cochrane (Alberta)

**Cochrane** je mesto v kanadskej provincii Alberta. V roku 2021 malo 32 199 obyvateľov. Nachádza sa 35 kilometrov severozápadne od Calgary na rieke Bow River.

## Dejiny
Mesto sa nachádza na území Treaty 7, tradičnom území kmeňov Chiniki, Bearspaw a Goodstoney národa Îyârhe Nakoda. Senátor Matthew H. Cochrane v roku 1881 založil Cochrane Ranch a mesto získalo názov po ňom. Budúce mesto pozemok získalo od železničnej spoločnosti Canadian Pacific Railway. Miesto sa stalo dopravným bodom pre obchod s dobytkom. V roku 1903 sa usadlosť stala dedinou (village). V roku 1906 mala 158 obyvataľov, v roku 1911 už 395. V meste bol kameňolom, píla a štyri výrobne tehál. Od prvej svetovej vojny mesto stagnovalo, zlepšenie prišlo v 70. rokoch. Od roku 1971 má mesto štatút „town“. V tom čase počet obyvateľov prekročil 800.

## Demografia
Pri sčítaní obyvateľstva v roku 2021 malo mesto 32 199 obyvateľov, v roku 2016 ich bolo 25 853. Ako rodný jazyk v roku 2021 – 27 865 uviedlo angličtinu, 695 francúzštinu, 185 oba, 2 540 ľudí neoficiálne jazyky z toho 15 jazyky pôvodných obyvateľov. 35 ľudí uviedlo slovenčinu a 30 češtinu. Viacero rodných jazykov uviedlo 20 ľudí. Za posledných 10 rokov počet obyvateľstva narástol takmer o 15 tisíc. V roku 2024 malo mesto podľa vlastných údajov 37 011 obyvateľov.

## Doprava
Mestom prechádzajú provinčné cesty Cesta 1A a Cesta 22.

## Ekonomika a kultúra
V súčasnosti je centrom westernovskej a rančerskej kultúrnej histórie.

## Galéria

Súbor:Cochrane Alberta The Bow river from the east bridge (11390682396).jpg|Rieka Bow River
Súbor:Cochrane Alberta (8562675163).jpg|Pohľad na mesto


## Referencie

## Iné projekty

## Externé odkazy
* Oficiálna stránka mesta

## Zdroj

Kategória:Mestá v Alberte
Canmore

**Canmore** je mesto v kanadskej provincii Alberta. V roku 2021 malo 15 990 obyvateľov. Nachádza sa na predhorí Skalnatých vrchov, približne 5 km východne od Národného parku Banff.

## Dejiny
V roku 1883 sa miesto stalo oblastným centrom železničnej spoločnosti Canadian Pacific Railway. K rozvoju prispeli aj uholné bane, fungovali v rokoch 1881 až 1979. Mesto sa nachádza na území Treaty 7, tradičnom území kmeňov Chiniki, Bearspaw a Goodstoney národa Îyârhe Nakoda. Rovnako Tsuut’ina First Nation a Blackfoot Confederacy skladajúcej sa z kmeňov Siksika, Piikani a Kainai. Je tiež súčasťou Rocky View Métis District 4 v rámci Battle River Territory. Pôvodne sa volalo *Chuwapchipchiyan Kudi Bi*, resp. *Châ Ûpchîchîyen Kudebi*. Mesto bolo pomenované po škótskom kráľovi Malcolmovi.
 
## Demografia
V sčítaní obyvateľstva v roku 2021 malo mesto 15 990 obyvateľov, v roku 2016 ich bolo 13 992. Ako rodný jazyk v roku 2021 12 390 uviedlo angličtinu, 810 francúzštinu, 185 oba, 2 180 ľudí neoficiálne jazyky z toho nikto jazyky pôvodných obyvateľov. 35 ľudí uviedlo slovenčinu a 150 češtinu. Viacero rodných jazykov uviedlo 480 ľudí.

## Doprava
Mestom prechádza Trans Canada Highway na provinčnej Ceste 1.

## Ekonomika, kultúra a šport
V súčasnosti je centrom turizmu a rekreácie. Pred Zimnou olympiádou 1988 bolo provinčnou vládou postavené športové stredisko Canmore Nordic Centre.

## Galéria

Súbor:Downtown Canmore ^ Trans Canada Highway - panoramio.jpg|Centrum mesta
Súbor:Three Sisters Rockey Mountains Canmore.jpg|Vrchy The Three Sisters
Súbor:Bow River - Canmore - panoramio - Jack Borno (1).jpg|Rieka Bow River v meste
Súbor:Albert Mainstreet Canmore looking east HPIM4263.JPG|Hlavná ulica v meste


## Referencie

## Iné projekty

## Externé odkazy
* Oficiálna stránka mesta

## Zdroj

Kategória:Mestá v Alberte